Konservatisme i USA er dog i højere grad – sammenlignet med eksempelvis flere europæiske lande – karakteriseret ved at have et højt antal afarter og typer af konservatisme med delvis forskellige filosofier og tankegange. Amerikansk konservatisme skal således snarere ses som et paraplybegreb, der omfatter en række forskellige konservative retninger og filosofier. [[Barry Goldwater]] talte i 1960'erne for "''free enterprise''"-konservatisme, mens [[Jerry Falwell]] i 1980'erne prædikede om traditionelle moralske og religiøse værdier. [[Ronald Reagan]] dannede efterfølgende en koalition, som byggede på elementer fra begge disse filosofier.<ref name=":5">{{Kilde bog|efternavn=Paul S. Boyer|titel=The Enduring Vision: A History of the American People|url=https://books.google.com/books?id=SoR98M6c-t0C&pg=PA934|år=2007|udgiver=Cengage Learning|side=934|isbn=978-0618801596}}</ref>
Filosofi